รายได้รัฐบาลทะลุเป้า
รัฐบาลโล่ง รถคันแรกทำยอดการเก็บรายได้ของรัฐบาลทะลุเป้าต่อเนื่อง
21 ธ.ค. 2555

รัฐบาลโล่ง รถคันแรกทำยอดการเก็บรายได้ของรัฐบาลทะลุเป้าต่อเนื่อง 
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) เปิดเผยว่า รายได้รัฐบาลในเดือนพ.ย. 2555 จัดเก็บได้ 1.74 แสนล้านบาท สูงกว่าประมาณการ 2.3 หมื่นล้านบาท หรือ 15.2% โดยภาษีมูลค่าเพิ่มและภาษีสรรพสามิตรถยนต์จัดเก็บได้สูงกว่าประมาณการมาก โดยเฉพาะอย่างยิ่งการบริโภคที่ขยายตัวต่อเนื่อง ประกอบกับนโยบายรถยนต์ใหม่คันแรก ส่งผลให้รายได้รัฐบาลสุทธิในช่วง 2 เดือนแรกของปีงบประมาณ 2556 สูงกว่าเป้าหมาย 2.51 หมื่นล้านบาท
นายสมชัยฯ กล่าวว่า ภาวะเศรษฐกิจในประเทศที่ขยายตัวอย่างต่อเนื่อง รวมถึงแนวโน้มเศรษฐกิจโลกที่เริ่มส่งสัญญาณที่ดีขึ้น ทำให้มั่นใจว่าในปีงบประมาณ 2556 รัฐบาลจะสามารถจัดเก็บรายได้ตามเป้าหมายที่ 2.1 ล้านล้านบาท